Source: https://www.jogiforum.hu/hirek/23232
Timestamp: 2020-07-04 22:39:16
Document Index: 9043498

Matched Legal Cases: ['Bíróság ', 'Bíróság ', 'bíróság ', 'bíróság ', 'bíróság ', 'bíróság ', 'Bíróság ']

BKV-ügy - Bűnszövetségben elkövetett vesztegetés - Meghosszabbították a volt jogi igazgató előzetes letartóztatását | hírek | Jogi Fórum ﻿
BKV-ügy - Bűnszövetségben elkövetett vesztegetés - Meghosszabbították a volt jogi igazgató előzetes letartóztatását
Meghosszabbította a bűnszövetségben elkövetett vesztegetéssel és más bűncselekményekkel gyanúsított Sziebert György volt BKV-s jogi igazgató előzetes letartóztatását a Fővárosi Bíróság, Rényi-Vámos Krisztina, a Budapest Airport volt jogi igazgatója esetében viszont házi őrizetet rendelt el.
A Fővárosi Bíróság június 8-án hozott végzésében másodfokon helybenhagyta a Budai Központi Kerületi Bíróság (BKKB) "Sz. György vonatkozásában" első fokon hozott végzését, és szeptember 7-ig meghosszabbította a gyanúsított előzetes letartóztatását - közölte pénteken a honlapján a Fővárosi Bíróság.
R-V. Krisztina gyanúsított előzetes letartóztatását a bíróság a Fővárosi Főügyészség indítványára megszüntette a másodfokon eljáró bíróság, és vele szemben házi őrizetet rendelt el - olvasható a közleményben.
Mint írták, a bíróság osztotta az ügyészség álláspontját, miszerint "R-V Krisztina" esetében a büntetőeljárás céljai a továbbiakban enyhébb kényszerintézkedés alkalmazásával is biztosíthatóak. Erre "Sz. György" esetében a bíróság nem látott lehetőséget.
Az elsőfokú bíróság végzése Rényi-Vámos Krisztina esetében már június 3-án jogerőre emelkedett.
Fuzik Zsoltot, a BKV korábbi informatikai igazgatóját, aki ellen nemzetközi elfogatóparancs volt érvényben Szegeden fogták el és vették őrizetbe február 3-án, majd a Budai Központi Kerületi Bíróság február 5-én rendelte el előzetes letartóztatását. A volt vezetőt gazdálkodó szervezet önálló intézkedésre jogosult dolgozója által kötelességszegéssel, bűnszövetségben elkövetett vesztegetéssel gyanúsítják. Fuzik Zsoltot a BKKB május 12-én házi őrizetbe helyezte.